HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin! Olen Hermes Falcao Jr.
Tänään meillä on hyvin mielenkiintoinen aihe.
Pysy kanavalla.
Puhun profetian lahjasta.
Monilla on tästä ihanasta lahjasta kysymyksiä.
Onko profetian lahja tätä päivää varten?
Onko nykyään profeettoja? Puhuuko Jumala profetian kautta yhä?
Voiko profetioihin uskoa? Miten erottaa, mikä on Jumalasta ja mikä ei?
Ihmisillä on monia kysymyksiä.
Tänään yritämme parhaamme mukaan vastata joihinkin -
ja selittää Raamatun näkökulmasta, -
mitä profetia on, -
mikä on profetian rooli seurakunnassa tänä päivänä -
ja miten erotamme, mikä tulee Jumalalta ja mikä ei, ja niin edelleen.
Tämä on osa opetussarjaa Hengen lahjoista.
Jos haluat tietää aiheesta lisää, ilmoittaudu verkko-opintoihimme.
Hengen lahjoista on oma moduuli.
Voit ilmoittautua siihen moduuliin.
Saat syvällistä opetusta -
kaikista Raamatun mainitsemista Hengen lahjoista ja siitä, -
miten virrata niissä ja ovatko lahjat sinua varten.
Ilmoittaudu opintoihin. Saat hyvää opetusta Sanasta.
Mennäänpä nyt Raamattuun. 1. Kor. 14. Luetaan jakeet 1―5.
Kiinnittäkää tähän huomiota, -
sillä ohjelman aihe tulee siunaamaan sinua.
Luetaan yhdessä.
"Tavoitelkaa rakkautta ja pyrkikää saamaan hengellisiä lahjoja, -
mutta varsinkin profetoimisen lahjaa.
Sillä kielillä puhuva ei puhu ihmisille, vaan Jumalalle; -
ei häntä näet kukaan ymmärrä, sillä hän puhuu salaisuuksia hengessä.
Mutta profetoiva puhuu ihmisille rakennukseksi ja kehoitukseksi -
ja lohdutukseksi."
Luvun alussa apostoli Paavali -
kehottaa tavoittelemaan rakkautta. Se on kristillisen elämän perustus, -
"tavoitelkaa rakkautta".
Sitten hän sanoo: "pyrkikää saamaan hengellisiä lahjoja".
Joissakin käännöksissä kehotetaan -
pyrkimään palavasti tai innokkaasti saamaan hengellisiä lahjoja.
Se ei ole vain yksinkertainen toive, -
vain palava kaipuu, joka ihmisellä tulisi olla Hengen lahjoja kohtaan.
Jotkut kysyvät, ovatko lahjat tätä päivää varten.
Tässä tapauksessa Paavali puhuu Korintin seurakunnalle.
Elettiin jo uuden liiton aikaa Kristuksen ylösnousemuksen -
ja helluntain jälkeen.
Hän kehottaa seurakuntaa tavoittelemaan rakkautta -
ja pyrkimään saamaan hengellisiä lahjoja.
Se on monien ensimmäinen kysymys.
Ovatko lahjat Jumalan tahto seurakunnalle?
Jumala ei ikinä käskisi pyrkimään saamaan jotain, -
mitä Hän ei halua antaa.
Mieti. Hänen olisi epäreilua käskeä ihmisen -
pyrkiä innokkaasti saamaan ja haluamaan jotain, -
mitä Hän on sydämessään jo päättänyt olla antamatta.
Siinä ei olisi järkeä.
Ihan kuin kertoisin antavani sinulle lahjan esimerkiksi syntymäpäivänä, -
vaikka todellisuudessa en aikoisikaan antaa sitä.
Elättelet toivoa lahjasta ja odotat saavasi sen.
Olen luvannut sen ja kehotan pyytämään sitä, -
mutta en oikeasti halua antaa sitä. Siinä ei olisi järkeä.
Paavali kehottaa, että seurakunnan tulisi pyrkiä saamaan lahjoja, -
varsinkin profetoimisen lahjaa. Hän erottelee profetoimisen ja kielet.
"Sillä kielillä puhuva ei puhu ihmisille, vaan Jumalalle; -
ei häntä näet kukaan ymmärrä, sillä hän puhuu salaisuuksia hengessä.
Mutta profetoiva puhuu ihmisille rakennukseksi".
Profetoimisen tarkoitus Uudessa testamentissa -
on rakentaa ihmistä ja uskoa.
"...ja kehoitukseksi ja lohdutukseksi."
Paljon siitä, mitä kuulemme tietyissä profeetallisissa piireissä, -
ei lohduta millään tavalla vaan ainoastaan hämmentää.
Täytyy kiinnittää huomiota siihen, mitä Raamattu sanoo profetoimisesta.
Raamatun mukaan profetioiden tulisi rakentaa, -
kehottaa ja lohduttaa ihmistä.
Jae 4: "Kielillä puhuva rakentaa itseään, -
mutta profetoiva rakentaa seurakuntaa."
Hän siis sanoo tässäkin, että profetoiminen rakentaa seurakuntaa.
Jotkut sanovat: "Meillä on Raamattu." Niin on, -
ja Raamattu kehottaa, että pyrkisimme saamaan hengellisiä lahjoja, -
varsinkin profetoimisen lahjaa.
Ajatus, ettei lahjoja tarvita, sillä meillä on Raamattu, ei ole pätevä, -
sillä Raamattu käskee pyrkiä saamaan hengellisiä lahjoja.
Jos haluan totella, mitä Raamattu sanoo, -
rukoilen ja uskon, että Jumala antaa lahjan, -
koska Raamattu käskee tehdä niin.
Unohda ajatus, ettei lahjoja tarvita, koska meillä on Raamattu, -
sillä Raamattu tekee selväksi, mitä tulee tehdä.
Sitten jae 5. Katso, mitä Paavali sanoo.
"Soisin teidän kaikkien puhuvan kielillä, -
mutta vielä mieluummin soisin teidän profetoivan".
Vau. Hän sanoo: "Soisin teidän kaikkien", -
ei vain joidenkin, ei jonkin erityisen ihmisryhmän, -
ei vain pastorien, saarnaajien tai jumalanpalvelijoiden.
Hän sanoo: "Soisin teidän kaikkien [seurakunnan] puhuvan kielillä".
"[M]utta vielä mieluummin soisin teidän profetoivan".
Miksi? Koska profetoiva rakentaa, kehottaa ja lohduttaa ihmisiä.
"[S]illä profetoiva on suurempi kuin kielillä puhuva, -
ellei tämä samalla selitä, niin että seurakunta siitä rakentuu."
On tärkeää ymmärtää, mitä profetoiminen on.
Olen kirjoittanut kirjan "Jumalan valtakunnan voima".
Sen voi tilata englanninkielisenä kotisivuiltamme.
Se on hyvä kirja. Ei vain siksi, että minä kirjoitin sen.
Kirja sisältää Raamatusta paljon sellaista, mikä selittää monia asioita.
Omistin luvun 6, -
jonka muuten voitte pyytää ilmaiseksi sähköpostilla.
Osoite näkyy ruudulla.
Lähetämme englanninkielisen luvun ilmaiseksi.
Luku käsittelee profetoimista.
Luvun nimi on "Aito profeetallinen voima".
Lähetä sähköpostia, niin saat minulta latauslinkin.
Voit lukea koko luvun itse.
Mutta luen nyt, mitä olen kirjoittanut -
profetoimisesta.
Luen tästä luvusta.
Saat luvun ilmaiseksi, jos lähetät sähköpostia ruudun osoitteeseen.
Tässä sanotaan: "Sana 'profeetallinen' tulee sanasta 'profetia'.
Kreikaksi sana on 'profeteia'.
Uuden testamentin kreikan sanakirjan mukaan -
sana merkitsee Jumalan innoituksesta syntyvää puhetta, -
joka ilmoittaa Jumalan tarkoituksen -
nuhtelemalla tai varoittamalla pahoja, lohduttamalla alas painettuja -
tai paljastamalla kätkettyjä asioita -
erityisesti tulevia tapahtumia ennustamalla.
Profeetallinen henkilö näkee, mitä Jumala on tekemässä, -
ja puhuu Hänen oraakkelinaan ihmisille maan päällä.
Pohjimmiltaan se tarkoittaa jumalallisesti innoitettua."
Tahdon raottaa salaisuuden verhoa -
profetoimisen ympäriltä.
Haluan oikaista joitain käsityksiä, joita ihmisillä on.
Joskus ajatellaan, että joku on profeetallinen, -
jos hänellä on tallit-liina ja shofar.
En väitä, että on väärin pitää tallitia tai puhaltaa shofariin, -
mutta yksistään se ei tee ihmisestä profeetallista.
Ihmiset voivat joskus käyttää näitä kahta asiaa, -
mutta se tekee heistä pikemminkin pateettisia kuin profeetallisia.
Jotkut ovat profeetallisia, toiset pateettisia.
Mutta joka tapauksessa -
uskon, ettei ihmisestä tee profeetallista se, miten hän käyttäytyy.
Jotkut ajattelevat, että jos vapisee, nytkähtelee tai muuttaa ääntään, -
silloin on profeetallinen. Kyse ei ole siitä, että näyttää profeetalliselta, -
vaan siitä, mitä tulee ulos suusta, -
puheesta, joka on lähtöisin Jumalasta ja virtaa kuin joki.
Alkukielessä sana merkitsee jotain, joka virtaa kuin joki, luonnollisesti.
Se on puhetta, joka lähtee Jumalan sydämeltä.
Profeetallisuus tarkoittaa Pyhän Hengen innoituksessa puhumista -
yksittäiselle ihmiselle, seurakunnalle, -
hallinnolle, kansakunnille tai jollekin henkilölle, -
joka pystyy kuulemaan, mitä Jumalan Henki sanoo.
Profeetallisuus merkitsee siis sitä, että saa kiinni Jumalan sydämestä -
ja puhuu sen ääneen ihmiselle.
Profetia tulee tunnetulla kielellä, -
joskus myös vierailla kielillä, jotka tulkitaan.
Silloin kielestä ja tulkitsemisesta voi tulla profetia.
Mutta pelkkä profetia on ymmärrettävää kieltä.
Se tarkoittaa yksinkertaisesti Pyhän Hengen innoittamana olemista.
Uskon, että se on seurakunnalle avain.
Käymme lyhyellä tauolla. Sen jälkeen jatkamme täältä.
Rukoilen sinun ja perheesi puolesta.
Haluatko olla Jumalan käytössä? Jos haluat, meillä on hyviä uutisia.
Meillä on verkkokurssi, jolla on jo monia oppilaita ympäri maailmaa.
Aiheita ovat mm. identiteetti Kristuksessa, -
paraneminen ja ihmeet tänään, Pyhän Hengen lahjat, rukous, -
läheisyys Jumalan kanssa, Jeesuksen veri ja yliluonnollisuus Raamatussa.
Ihmiset ovat vahvistuneet ja rakentaneet perustan Sanan varaan.
Näin he voivat olla Jumalan tehokäytössä tavoittaen sieluja, -
parantaen sairaita ja evankelioiden. Katsotaan palautteita.
Profetia alkoi virrata, sanantietämys lisääntyi ja sain varmuutta.
Rukouselämäni ja palveleminen ovat nousseet uudelle tasolle.
Suosittelen totuutta kaipaaville. - Elämäni muuttui.
Mene kotisivuillemme ja etsi sieltä Online School.
Valitse moduulit, joita haluat opiskella omassa tahdissasi.
Saat pysyvän katseluoikeuden.
Se on suunnaton siunaus. Ilmoittaudu jo tänään.
Jatkamme täältä profetoimisesta.
Profetoiminen on -
Jumalan sydämeltä peräisin olevaa puhetta, -
jonka joku Jumalan innoittamana puhuu Jumalan puolesta.
Siihen liittyy tietynlainen paino.
Profeetallisessa sanassa täytyy olla mukana Herran pelko.
Kaikki ihmiset eivät nykyään halua kuulla sitä, -
sillä he suhtautuvat profetioihin hyvin kevyesti.
He ajattelevat, että voi sanoa mitä tahtoo.
Voi sanoa, mitä nousee sydämeen.
Se voi olla rohkaisun sana, mutta se ei välttämättä ole profetia.
Profetia on sanoma, joka on Pyhän Hengen inspiroima.
Se voi rakentaa, kehottaa tai lohduttaa alas painettuja.
Erittäin hyvä kysymys, joka monilla on -
ja jonka ymmärrän täysin, on tämä: -
"Sanot, että profetia on jotain Jumalan innoittamaa.
Mistä tiedän, että se on Jumalasta?
Mistä tiedän, ettei se ole jotain muuta?
Mistä tiedän, ettei ihminen vain puhu asioita omalta sydämeltään -
tai vielä pahempaa, ettei se ole paholaisesta?"
Aloitan sanomalla näin.
Maailmassa on vain kolme ääntä, jotka puhuvat.
Vain kolme ääntä.
Ensimmäinen on Jumalan ääni.
Jumala puhuu Henkensä ja kansansa kautta yhä.
Hän antaa ohjeita yhä.
Hän rakentaa, lohduttaa ja kehottaa seurakuntaansa yhä. Hän toimii yhä.
Jumala puhuu yhä, ja Hän on aina puhunut omilleen.
Toisena tulee ihmisen ääni.
Sinulla ja minulla on tahto lihassa.
Meillä on haluja, toiveita ja sydämen asioita, -
jotka eivät välttämättä ole Jumalan antamia.
Pelkästään se, että haluat jotain tai haluat jotain jollekulle, -
ei välttämättä tarkoita, että se on Jumalan puhetta.
Joskus ihmiset puhuvat omasta tahdostaan ja väittävät, -
että se on Jumalan puhetta, vaikka Hän ei sanonut sanaakaan.
Asia oli ihmisen itsensä tahto, -
ja hän lausui sen "Näin sanoo Herra" -muodossa.
Neuvon niitä, jotka profetoivat ensimmäisiä kertoja.
He ovat lähetysmatkallamme. Sanon heille: -
"Kun menet jonkun luo, älä sano: 'Näin sanoo Herra' -
äläkä siteeraa Jumalaa.
Jos koet, että Jumala sanoo jotain, -
mene henkilön luo ja kysy häneltä: -
'Koen sydämessäni, -
että Herra sanoo näin. Onko tässä sinusta järkeä?'"
Sillä tavalla voi koetella lahjaa -
ja saamaasi sanaa.
Pystyt vahvistamaan, onko sana todella paikkansa pitävä.
Se on hyvä tapa aloittaa, sillä silloin ei aloita olettamuksesta -
eikä ylpeydestä -
eikä sellaisesta, että sanoo: "Tiedän, että tämä on sitä."
Silloin aloittaa nöyryydellä. Sillä tavalla saa varmuutta.
En sano, ettei Jumala voi käyttää jotakuta, -
joka sanoo: "Näin sanoo Herra." Se voi pitää paikkansa.
Sanon vain, että aloittelevalle tämä on hyvä tapa -
varmistaa ja koetella asia.
Kolmas ääni, joka puhuu, -
on vihollisen ääni.
Jotkin "profetiat" eivät ole Jumalasta tai ihmisestä vaan paholaisesta.
Sen kanssa pitää olla varovainen.
Siitä on paljon esimerkkejä Raamatussa.
Raamatussa on esimerkkejä paikkansapitävistä profetioista -
ja myös vääristä profetioista.
Viittaan 1. Kun 22:een, jossa kerrotaan Ahabista.
Ahab halusi tietää, lähteäkö sotaan vai ei.
Hän kokosi noin neljäsataa profeettaa. Meillä ei ole aikaa lukea koko lukua, -
mutta hän kokosi neljäsataa profeettaa.
Ja koska nämä neljäsataa profeettaa halusi miellyttää kuningasta, -
he sanoivat: -
"Lähde sotaan. Sinä menestyt."
Raamattu itse asiassa sanoo, että heidän suussaan oli valheen henki.
Siinä tapauksessa se ei ollut Jumalasta -
eikä ihmisestä.
Se oli paholaisesta.
Kaiken kukkuraksi profeetallisten äänten keskuudessa oli yksimielisyys.
He kaikki sanoivat samaa.
Mutta se ei ollut Herrasta.
Vaikka iso joukko ihmisiä sanoisi samaa, -
se ei automaattisesti merkitse, että sana tulee Herralta.
Raamattu sanoo, että kun Jumala puhuu sanan, -
Hän täyttää sen. Hän vartioi sanaansa täyttääkseen sen, Raamattu sanoo.
En puhu ehdollisista profetioista.
Esimerkiksi 2. Aik. 7:14:ssä Raamattu sanoo, -
että jos Jumalan kansa nöyrtyy, rukoilee ja kääntyy pahoilta teiltään, -
Hän kuulee taivaasta ja parantaa heidän maansa.
Se on pitkälti ehdollinen profetia.
Siinä sanotaan: "Jos minun kansani". Siinä on "jos".
Jos profetia ei toteudu, -
profetiassa tehtiin selväksi jo kättelyssä, -
että lupaukseen liittyy ehto.
Jos sanotaan: "Näin tapahtuu sinä ja sinä päivänä", -
mutta niin ei tapahdu eikä asiaan liittynyt ehtoja, -
silloin se ei ollut Jumalasta.
Se on niin yksinkertaista. Ihan sama, kuka profetian lausui -
ja kuinka suuri joukko oli samaa mieltä.
Vanhassa testamentissa 400 profeettaa sanoi samaa.
Profetia ei toteutunut. Päinvastoin.
Vain yksi profeetta, Miika, profetoi, että Ahab kuolee.
Ahab heitätti hänet vankilaan.
Hän sanoi: "Palattuani päätän kohtalosi."
Miika sanoi: "Jos palaat, Herra ei puhunut."
Hän oli varma, että Jumala puhui.
Hän tunsi Herran sanan.
Tiedämme, mitä sitten tapahtui. Ahab kuoli, -
koska hänen sota-asussaan oli pieni aukko -
ja nuoli osui juuri siihen kohtaan -
ja tappoi Ahabin.
Vaikka joku kuuluisa ihminen sanoisi jotain, -
sinun pitää koetella se. Pitää koetella myös Raamattua vasten, -
onko jonkun suusta tuleva sana sopusoinnussa -
tai linjassa Raamatun kanssa.
Jos se on ristiriidassa Raamatun kanssa -
tai jos siinä on jotain vastoin Raamatun ilmoitusta, -
heitä se romukoppaan. Raamattu käskee koetella henget, -
ovatko ne Jumalasta. Raamattu sanoo: "Älä halveksu profetoimista."
Älä halveksu sitä.
Mutta koettele kaikki, -
ja pidä se, mikä hyvää on.
On tärkeää ymmärtää, että on kolme ääntä, jotka puhuvat.
Jumala, ihminen ja paholainen.
Niitä on vain kolme, ei enempää.
Ei ole muita ääniä. Ainoastaan Jumala, ihminen ja paholainen.
Sinun pitää olla hengellinen ja tarkistaa Raamatusta -
ja pystyä erottamaan, mikä tulee Jumalasta ja mikä ei.
Ei tarvitse kuunnella jokaista profeettaa.
Ei tarvitse kuunnella jokaista ihmistä, joka väittää, -
että hänellä on sana taivaasta. Ei tarvitse kuunnella kaikkia.
Joskus sanomat ovat ristiriidassa. Tarvitaan erottelukykyä Hengeltä.
Ja arvatkaapa mitä. Jokaisella uskovalla -
Uudessa liitossa on Pyhä Henki.
Jumalan Henki asuu jokaisen kristityn sisällä.
He pystyvät rukoilemaan, ja Pyhä Henki osoittaa ja todistaa, -
onko sana Jumalasta.
Toivottavasti tästä oli apua.
Käy kotisivuillamme ja ilmoittaudu verkko-opintoihin -
Hengen lahjoja käsittelevään moduuliin.
Luennot ovat varmasti suureksi siunaukseksi.
Ilmoittautuminen on yksinkertaista. Opinnot ovat edullisia.
Rukoilen sinun ja perheesi puolesta.
Rukoilen, että Herra valaisee sinua -
ja että Herra siunaa ja ohjaa sinua, pitää sinusta huolen -
ja antaa kättesi työn menestyä. Rukoilen, että Herran siunaus -
tekee rikkaaksi eikä oma vaiva siihen mitään lisää.
Herra, Jeesuksen nimessä, rukoilen jokaisen katsojan puolesta.
Rukoilen, että Sinä yllätät omasi ja jaat lahjojasi.
Anna profetian lahjan virrata.
Vuodata lahjasi niille, jotka anovat ja uskovat.
Sanasi käskee pyrkiä saamaan hengellisiä lahjoja.
Rukoilen Jeesuksen nimessä, että jokainen anova saa.
Kosketa sairaita ja kärsiviä.
Siunaa jokaista henkilöä ja perhettä.
Jeesuksen ihmeellisessä nimessä suo läsnäolosi virrata.
Jeesuksen nimessä, aamen.
Jumalan siunausta! Tilaa YouTube-kanavamme.
Seuraa minua Instagramissa. Tiedot näkyvät ruudussa.
Pidetään yhteyttä. Lähetä rukouspyyntösi.
Haluan lähettää sinulle ilmaiseksi luvun -
kirjastani "Jumalan valtakunnan voima".
Pyydä sitä sähköpostilla. Jumalan siunausta! Nähdään!
Hei kaikille Suomeen! Tässä on Hermes Falcao Jr.
Minulla on suurenmoisia uutisia.
Ohjelmamme on näkynyt TV7:llä jo kahdeksan vuotta.
On vaikea uskoa, että jo niin kauan.
Näiden vuosien aikana olemme saaneet monia todistuksia -
vapautumisista, parantumisista, pelastumisista.
Olen tavannut heistä joitain.
He kärsivät, mutta he vapautuivat ja paranivat, -
kun he katsoivat tämänkaltaista ohjelmaa.
Voit ryhtyä ohjelman tukijaksi -
antamalla lahjoituksen TV7:lle.
Voit soittaa ruudun numeroon tai lahjoittaa tilille.
Auta pitämään ohjelma ruudussa, -
sillä haluamme tavoittaa vielä monia ihmisiä evankeliumilla.
Tee se jo tänään. Älä viivyttele. Lähde tukemaan ohjelmaa, -
niin että ohjelma voi jatkua. Jumalan siunausta!
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz